10. ΝΟΜΟΣ 3575 της 21 Ιουν./22 Σεπτ. 1928 Περί κυρώσεως συμβάσεως εμπορίου και ναυτιλίας μετά του βασιλείου Σερβών - Κροατών Σλοβένων. Άρθρ.22.-Η εθνικότης των πλοίων θα αναγνωρίζηται παρ’ αμφοτέρων των Μερών, επί τη βάσει των επί τούτω εκδιδομένων παρά των αρμοδίων Αρχών εκατέρου των Κρατών εγγράφων, συμφώνως προς τους νόμους και Κανονισμούς εκάστης χώρας. Εξαιρέσει της δικαστικής εκποιήσεως, τα πλοία του ενός των Υψηλών συμβαλλομένων Μερών δεν θα δύνανται να αποκτήσωσι την εθνικότητα του άλλου άνευ δηλώσεως περί απαλλαγής της σημαίας, εκδιδομένης υπό των Αρχών του Κράτους εις το οποίον υπάγονται. Τα πιστοποιητικά χωρητικότητος, εκδιδόμενα υφ’ ενός των Υψηλών συμβαλλομένων Μερών, θα αναγνωρίζωνται υπό του ετέρου Μέρους και τα οικεία πλοία δεν θα υποβάλλωνται δια την πληρωμήν των δικαιωμάτων εις ουδεμίαν νέαν καταμέτρησιν. 